CELEX: 32015R1362
Language: et
Date: 2015-08-06 00:00:00
Title: Komisjoni määrus (EL) 2015/1362, 6. august 2015, millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega rosmariiniekstraktides (E 392) (EMPs kohaldatav tekst)

7.8.2015   
            
            
               ET
            
            
               Euroopa Liidu Teataja
            
            
               L 210/22
            
         KOMISJONI MÄÄRUS (EL) 2015/1362,
   6. august 2015,
   millega muudetakse Euroopa Parlamendi ja nõukogu määruse (EÜ) nr 1333/2008 III lisa seoses ränidioksiidi (E 551) kasutamisega rosmariiniekstraktides (E 392)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 III lisas on sätestatud nende toidu lisaainete Euroopa Liidu loetelu, mida on lubatud kasutada toidu lisaainetes, toiduensüümides, toidu lõhna- ja maitseainetes ja toitainetes, ning nende kasutustingimused.
            
         
               (2)
            
            
               Kõnealust loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               27. oktoobril 2014 esitati taotlus lubada kasutada ränidioksiidi (E 551) paakumisvastase ainena, mida lisatakse pulbrilisele antioksüdandist toidu lisaainele – rosmariiniekstraktile (E 392), ning see tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Ränidioksiidi (E 551) kasutamine paakumisvastase ainena aitab säilitada kauem pulbrilise rosmariiniekstrakti voolavust, ilma et see oma säilivusaja jooksul paakuks või sellesse tekiks klompe, ning muuta selle kasutamise lihtsamaks ja toidule lisamise tõhusamaks.
            
         
               (5)
            
            
               Toidu teaduskomitee määras ränidioksiidi (E 551) ja teatavad silikaadid (st naatrium-, kaalium-, kaltsium- ja magneesiumsilikaadid) rühma, mille aktsepteeritav päevadoos on „täpsustamata”, kui neid kasutatakse paakumisvastase ainena (3). See tähendab, et koguses, mis on vajalik soovitud tehnoloogilise mõju saavutamiseks, ei kujuta kõnealune aine tervisele ohtu. Tarbija täiendav kokkupuude ränidioksiidiga, mida kasutatakse paakumisvastase ainena rosmariiniekstraktis, oleks piiratud.
            
         
               (6)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 III lisas sätestatud toidu lisaainete Euroopa Liidu loetelu ajakohastamiseks küsima toiduohutusameti arvamust, välja arvatud juhul, kui kõnealune ajakohastamine tõenäoliselt ei mõjuta inimeste tervist.
            
         
               (7)
            
            
               Kuna loa andmine ränidioksiidi (E 551) kasutamiseks rosmariiniekstraktides (E 392) kujutab endast kõnealuse loetelu ajakohastamist, mis tõenäoliselt ei mõjuta inimeste tervist, puudub vajadus küsida toiduohutusameti arvamust.
            
         
               (8)
            
            
               Seepärast on asjakohane lubada kasutada ränidioksiidi (E 551) paakumisvastase ainena rosmariiniekstraktides (E 392).
            
         
               (9)
            
            
               Seetõttu tuleks määruse (EÜ) nr 1333/2008 III lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Toidu teaduskomitee aruanne, 25. seeria, 1990.
   
      LISA
      Määruse (EÜ) nr 1333/2008 III lisa 2. osas lisatakse toidu lisaainet ränidioksiidi (E 551) käsitleva esimese kande järele järgmine teave:
      
         
                     „E 551
                  
                  
                     Ränidioksiid
                  
                  
                     Valmististes 30 000 mg/kg
                  
                  
                     Kuiv pulbriline rosmariiniekstrakt (E 392)”